КIуэкIуэ Казбек УФ-м и Къэрал Советым хагъэхьащ
Урысейм и Президент Путин Владимир Урысей Федерацэм и Къэрал Советым хагъэхьахэр наIуэ къищIащ. Абы теухуа унафэр къралъхьащ къэрал унафэхэр къыщагъэлъагъуэ официальнэ интернет-порталым.
Къэрал Советыр щызэчэнджэщ органщ, Президентым и полномочиехэр къэрал властым и органхэр зэдэууэ лэжьэным хуэунэтIа IуэхухэмкIэ къызэгъэпэщыным щIэгъэкъуэн хуэхъуу.
Къэрал Советым игъэхьэзырынущ щIыналъэ, муниципальнэ зыужьыныгъэм и унэтIыныгъэхэм, къэрал ухуэкIэм теухуауэ мыхьэнэшхуэ зиIэ, апхуэдэуи федерализмэмрэ щIыпIэ унафэр зегъэкIуэнымкIэ органхэм я лъабжьэр гъэбыдэным, властым и къудамэ зэмылIэужьыгъуэхэр зэрызэдэлажьэ щIыкIэм ехьэлIа жэрдэмхэр. Абы хузэфIэкIынущ федеральнэ, щIыналъэ властхэм яку зэгурымыIуэныгъэ къыдэхъуэмэ, ахэр зэфIэхыным хуэщхьэпэныр, къулыкъухэм гъэувыным ехьэлIа политикэми тепсэлъыхьыфынущ.
Указым къару егъуэт абы Президентым Iэ щытридза дыгъэгъазэм и 21-м щегъэжьауэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
